102/3

**KISWAHILI**

Fasihi

Karatasi ya 3

**Muda : Saa 2 ½**

***Hati ya kuhitimu kisomo Kenya (K.C.S.E)***

**KISWAHILI**

Karatasi ya 3

**Saa 2 ½**

**MAAGIZO:**

* *Andika* ***jina lako*** *na* ***nambari yako katika*** *nafasi ulizoachiwa hapo juu*
* *Jibu maswali* ***manne pekee.***
* *Swali la* ***kwanza*** *ni* ***lazima.***
* *Maswali hayo mengine matatu yachaguliwe kutoka sehemu nne zilizosalia yaani; (Riwaya, Hadithi fupi, Tamthiliai na, fasihi simulizi.*
* ***Usijibu*** *maswali mawili kutoka sehemu moja*
* *Kila swali lina alama* ***20***

*Karatasi hii ina kurasa* ***4*** *zilizopigwa chapa.Watahiniwa ni lazima waangalie kama kurasa zote za karatasi hii zimepigwa chapa sawasawa na kuwa maswali yote yamo*

**1: SEHEMU YA A: USHAIRI**

***Soma shairi hili kisha ujibu maswali***

Jicho, tavumiliaje, kwa hayo uyaonayo?

Kicho, utasubiriaje , maonevu yapitayo

Kwacho, lijalo na lije, nimechoka vumiliyo

Naandika!

Moyo, unao timbuko, maudhui tuyasikiayo

Nayo, visa na mauko, wanyonge wayakutayo

Kwayo, sina zuiliko, natoa niyahisiyo

Naandika!

Hawa, wanotulimiya, dhiki wavumiliayo

Hawa, mamiya mamiya, na mali wazalishayo

Hawa, ndo wanaoumiya, na maafa wakutayo

Naandika!

Hawa, sioni wengine, kwao liko angamiyo

Hawa, uwapa unene, watukufu wenye nayo

Hawa, bado ni wavune, kwa shida waikutayo

Naandika!

Bado, wawapo mabwana, wenye pupa na kamiyo

Bado, tafauti sana, kwa pato na mengineyo

Bado, tulingiowe shina, ulaji pia na moyo

NaandikA!

(a) Shairi hili laweza kuwekwa katika bahari zipi? Thibitisha kilajibu (ala 4)

(b) Eleza dhamira ya mshairi (ala 2)

(c) Onyesha mifano miwili ya uhuru wa kishairi jinsi ulivyotumika katika shairi (ala 2)

(d) Andika ubeti wa tatu kwa lugha nathan. (Ala 4)

(e) Tambulisha kwa mifano mbinu zozote mbili za sanaa katika shairi (ala 2)

(f) Fafanua sifa za kiarudhi zilizotumika katika ubeti wa tano. (Ala 2)

(g) Eleza maana ya maneno haya kama yalivyotumiwa katika shairi (ala 3)

(i) Zuiliko

(ii) Wavune

(iii) Wenye pupa na kamiyo.

 **SEHEMU YA B: TAMTHILIA**

***MSTAHIKI MEYA - TIMOTHY AGEGE***.

2. (a) “Kisha bado unamruhusu kunipunja kwa kuleta viyai kiasi hiki”

 (a) Eleza muktadha wa dondoo hili. (Al 4)

 (b) Thibitisha kuwa maneno haya ni kinaya. (Al 4)

 (c) Toa mifano mwafaka kutoka tamthlia ya mbinu ya kinaya (Al 12)

3. Uongozi mbaya una athari nyingi. Jadili (Al 20)

 **SEHEMU YA C:RIWAYA**

 ***KIDAGAA KIMEMWOZEA - KEN WALIBORA***

4. Msiba wa kujitakia hauna kilio. Thibitisha (al 20)

5. “Twasikia tetesi kwamba hukuandika riwaya hiyo

 (a) Eleza muktadha wa dondoo hili (al 4)

 (b) Jadili mambo tofauti yaliyoleta sitofahamu katika kikao hiki. (Al 6)

 (c) Jadili nafasi ya vijana Kama invyodhihirika katika riwaya ya Kidagaa Kimemwozea. (Al 10)

 **SEHEMU YA D: HADITHI FUPI**

***DAMU NYEUSI NA HADITHI NYINGINE***

6. Kwa kurejelea hadithi tano tofauti katika diwani ya damu nyeusi na hadhithi nyingine onyesha

 vile wanawake wamesawiriwa (al 20)

7. Utafurahia matembezi haya sana. Patakuwa na vinywaji, vyakula tele na video pia.

 (a) Eleza muktadha wa dondoo hili (al 4)

 (b) Eleza umuhimu wa anayesema maneno haya (al 4)

 (c) Matembezi haya yalikuwa na matokeo yaliyotarajiwa? Eleza (al 2)

 (d) Matembezi haya yalikuwa na athari gani kwa msernezewa (al.10)

**SEHEMU YA E: FASIHI SIMULIZI**

8. ***Soma utungo ufuatao kisha ujibu maswali***

 Ewe mainga wa Ndumi

 Siwe uloambia akina mama

 Siku tulopiga foleni

 Chakula cha msaada kupata

 Turudishe vifaranga kwenye miji

 Wageuke vijusi tena

 Njaa isiwaangamize?

 Siwe ulopita

 Matusi ukitema

 Churnvi na Sukari kuturushia kama Samadi?

 Uhitaji wetu ukatutuma

 Kuokota vihela uloturushia

 Ukatununua, kura ukapata?

 Sasa miaka mitano imetimia

 Waja tulaghai tena

 Mainga wa Ndimu huna lolote safari hili

 Ubunge umekudondoka ukitazama

 Wanyonge tumeamua

 Kwingine kujaribu

***Maswali***

(a) Huu ni wimbo wa ama gani? Kwa nini (al 2)

(b) Andika mbinu za lugha zilizotumiwa katika utungo huu. (Al 6)

(c) Ni nani anayezungumza katika utungo huu? (Al 2)

(d) Fafanua ujumbe wa utungo huu (al 4)

(e) Fafanua umuhimu wa nyimbo za ama hii (al 6)